ΤΟ ΤΕΡΑΣ ΤΗΣ ΓΚΙΟΝΓΚΣΟΝΓΚ
Ήμουν ιδιαίτερο παιδί.
Δεν πειράζει να σκοτώνεις.
Αλλά δεν πρέπει να σε πιάσουν.
Γιατί αυτό;
Ένας καλός γιος πάντα απαντάει "Ναι".
Το να αντιμιλάς και να ρωτάς γιατί δείχνει κακούς τρόπους.
Σιουνγκ-τζο.
Ναι.
Μητέρα.
Ήθελα την αποδοχή της Μητέρας.
Ήθελα να παρηγορηθώ.
Μια φορά θα ήταν αρκετή.
Αν και δεν μπορούμε να προσδιορίσουμε γιατί μεταμορφώνεται μερικώς,
μπορούμε να διατυπώσουμε μια υπόθεση.
Που είναι ποια;
Αντίθετα με άλλα δείγματα,
ο Σιουνγκ-τζο κληρονόμησε το Νάτζιν του από τη βιολογική του μητέρα.
Την Άκικο εννοείτε;
Έχοντας ήδη μάθει πολλά από το σώμα της μητέρας,
μπορούμε να υποθέσουμε ότι το Νάτζιν
προσαρμόστηκε πιο ενεργά, εισερχόμενο στο παιδί.
Όπως η Σέισιν.
Που ξαφνικά ενεργοποίησε το σώμα της για να προστατέψει την κόρη της.
Αυτό σημαίνει
ότι το μητρικό ένστικτο της Άκικο υπάρχει στο κεφάλι του αγοριού;
Ενδεχομένως.
Ενδιαφέρον.
Τότε συνειδητοποίησα
ότι δεν ήμουν ξεχωριστός άνθρωπος,
αλλά ξεχωριστό
δείγμα.
Πήγε καλά η συνάντηση με τον κύριο Τζανγκ;
Μάλιστα.
Πήγε καλά.
Περιμένω καλά αποτελέσματα και από το επόμενο σχέδιο.
Σιουνγκ-τζο.
Κοιμήθηκες καθόλου;
Το τραύμα σου;
Τι συμβαίνει; Πονάει ακόμα πολύ;
Αν αυτό είναι όνειρο…
δεν θέλω να ξυπνήσω.
"Μου έλειψες".
Το να λέω αυτές τις λέξεις ξανά και ξανά δεν μείωσε τη λαχτάρα μου για σένα.
Μου έλειψες τόσο πολύ.
Τι συνέβη; Πού είναι το Νούμερο 71;
Δεν τον έχουμε βρει.
Εσύ το έκανες, έτσι;
Τι στον διάολο έκανες;
Τον ελευθέρωσα.
Για την ελευθερία.
Μη γελιέσαι. Δεν είναι ελευθερία αυτό, αλλά σύγχυση και χάος.
Ό,τι κι αν είναι…
έχει περισσότερη πλάκα απ' ό,τι έχεις κατά νου.
Τι λες;
Εγώ ξέρω…
τι θέλεις να κάνεις.
Πεινάω.
Έλεος, πρέπει να έπινε όλο το βράδυ για να είναι ακόμα μεθυσμένος.
Με συγχωρείτε.
Πεινάω.
Προέκυψε κάτι.
ΤΟ ΤΕΡΑΣ ΤΗΣ ΓΚΙΟΝΓΚΣΟΝΓΚ ΜΕΤΑΞΥ ΖΩΗΣ ΚΑΙ ΘΑΝΑΤΟΥ
ΕΠΕΙΣΟΔΙΟ ΕΚΤΟ ΔΟΛΩΜΑ
Εσύ έβαλες τον Αφέντη Τζανγκ στους καταζητούμενους;
Δεν θα το έλεγα…
Έμαθα ότι ήσουν επικεφαλής της υπόθεσης. Άρα το έκανες εσύ.
Τι να έκανα; Δολοφονείται κόσμος.
Ο Τζανγκ Χο-τζε άφηνε παντού στοιχεία στις σκηνές εγκλημάτων.
Η οικογένειά σου χρωστάει χρόνια
στον αφέντη του Οίκου του Χρυσού Θησαυρού.
Πώς τολμάς να βγάζεις τον Αφέντη Τζανγκ καταζητούμενο;
Μην αποδώσεις δικαιοσύνη κυνηγώντας λάθος άνθρωπο.
Τον Τζονγκ-χέοκ να ψάξεις.
Τι;
Το αγόρι μου αγνοείται.
Τι εννοείς;
Πήγε για την εκπαίδευση της εταιρείας του,
μου έστειλε δέκα εκατομμύρια γουόν κι έπαψε να απαντάει στο τηλέφωνο.
Τηλεφώνησα στη δουλειά του και είπαν ότι δεν υπάρχει εκπαίδευση.
Ποια εταιρεία;
Βιοτεχνολογίες Τζονσόνγκ.
ΣΙΟΝΓΚ ΤΖΟΥΝ-ΜΟ (41 ΕΤΩΝ) ΕΡΕΥΝΗΤΗΣ ΤΖΟΝΣΟΝΓΚ
Ο ΚΙ-ΧΟΥΝ (29 ΕΤΩΝ) ΣΩΜΑΤΟΦΥΛΑΚΑΣ ΣΤΗΝ ΤΖΟΝΣΟΝΓΚ
ΑΝ ΤΖΟΝΓΚ-ΧΕΟΚ ΝΕΟΠΡΟΣΛΗΦΘΕΙΣ, ΒΙΟΤΕΧΝΟΛΟΓΙΕΣ ΤΖΟΝΣΟΝΓΚ
Οπότε, όλα καταλήγουν…
στις Βιοτεχνολογίες Τζονσόνγκ.
Να το ψάξω;
Με τρόμαξες!
Χτύπα καμιά πόρτα.
Συναντηθήκατε με τη χθεσινή γιαγιά;
Από πού γνωρίζεστε; Φάνηκε πολύ κοντά με τον Τζανγκ Χο-τζε.
Να φάμε, ντετέκτιβ;
-Να παραγγείλω γκακμπάπ; -Τι θα φας εσύ;
Η αλήθεια είναι ότι μου φάνηκε περίεργο εξαρχής.
Σίγουρα είναι ικανός ο Τζανγκ Χο-τζε,
μα του δώσατε εντολή να βρει στοιχεία λες κι ήταν παιχνιδάκι.
Μου είπατε όμως να έχω τον νου μου μαζί του,
και ξαγρυπνήσατε στη ΜΕΘ να προσέχετε τον κο Κουόν.
Δεν πεινάς;
Γνωρίζεστε καιρό, σωστά;
Παράγγειλε αργότερα.
Μγιονγκ-τζουν. Βίαια Εγκλήματα.
Τι;
Αστυνόμε.
Δολοφονία συνέβη σε αποβάθρα του μετρό στη Σεούλ.
Τρεις πολίτες νεκροί, κι ένας μεταφέρθηκε εσπευσμένα στα Επείγοντα.
Το ξημέρωμα έγινε τηλεφώνημα για άντρα με παραισθήσεις…
Σύμφωνα με την αστυνομία, ο ύποπτος…
Τζονγκ…
…επιτέθηκε σε άντρα γύρω στα 50 που ετοιμαζόταν να επιχειρήσει…
Τον ξέρω.
Ήταν πειραματόζωο στην Τζονσόνγκ.
Αλήθεια είναι;
Ναι. Δραπέτευσε από εκεί το πρωί.
Εγώ το έκανα.
Εγώ τον ελευθέρωσα.
Γιατί να κάνεις κάτι τέτοιο;
Για να τους δείξω.
Ο κόσμος σήμερα πιστεύει μόνο ό,τι βλέπει με τα μάτια του.
Η πίστη είναι αδύναμη.
Πέθαναν άλλοι τρεις εξαιτίας σου.
Κι ίσως καταλήξουν νεκροί κι άλλοι.
Κατανοητό;
Τι εννοείς;
Ίσως καταλήξουν νεκροί κι άλλοι; Δηλαδή;
Δεν ξέρω λεπτομέρειες.
Ξέρω μόνο ότι η λαίδη Μέντα
σχεδιάζει κάτι επικίνδυνο.
ΕΠΙΘΕΣΗ ΔΡΑΣΤΗ ΣΕ ΥΠΑΛΛΗΛΟ ΣΤΑΘΜΟΥ
ΧΑΟΣ ΣΤΑ ΜΕΣΑ ΜΕΤΑΦΟΡΑΣ ΕΞΙ ΘΥΜΑΤΑ
Πόσο επικίνδυνο;
Την ξέρεις καλύτερα από εμένα.
Θα το πάει μέχρι τέλους.
Μάλλον.
Αυτό είναι μέρος του σχεδίου;
Τον χρησιμοποιείς για δόλωμα για να μας πιάσεις και τους δύο;
Μάλλον δεν με συμπαθείς.
Δεν σε εμπιστεύομαι.
Ποιος σε έβγαλε από το υπόγειο;
Θυμάμαι καλά ποιος με μαχαίρωσε και με απήγαγε.
Πέταξε δέκα άντρες στον αέρα όταν προσπαθήσαμε να τον αρπάξουμε.
Λες κι ήταν ταύρος.
Οπότε η μόνη μου επιλογή ήταν να του ρίξω με το τέιζερ.
Μόνο τότε έπεσε κάτω.
Ποιο τέρας θα μπορούσε να το κάνει αυτό;
Ο Τζονγκ-χέοκ.
Κοίτα με. Αν Τζονγκ-χέοκ.
Τι έχεις πάθει;
Αστυνόμε!
Είστε καλά;
Πάω να φέρω κουτί Πρώτων Βοηθειών.
Γνωρίζεστε;
ΕΤΑΙΡΕΙΑ ΜΠΟΥΓΚΑΝΓΚ
Παρακαλώ;
Εγώ είμαι, αστυνόμε.
Τι έγινες εσύ;
Είμαι ζωντανός, μην ανησυχείτε.
Ξαναχρησιμοποιείς αυτό το νούμερο;
Ναι.
Γύρισα.
Εντάξει.
Θα με ενημερώσετε;
Είναι ο Τζονγκ-χέοκ. Ο εγγονός της αντένας.
Αυτός ήταν ο δράστης.
Και προσελήφθη πρόσφατα…
Ναι.
Στην Τζονσόνγκ.
Τι στον διάολο κάνεις; Ούτε ένα δείγμα δεν μπορείς να χειριστείς!
Το χάλι σου είναι πρώτο θέμα στις ειδήσεις!
Νομίζω ότι το έκανε ο Σιουνγκ-τζο.
Γιατί να κάνει κάτι τέτοιο;
Μήπως να ρωτούσατε τη λαίδη Μέντα;
Λες ότι η Μέντα τα σχεδίασε όλα αυτά;
Γι' αυτό σε προειδοποίησα.
Σου είπα ότι δεν μ' αρέσει το σχέδιο
από τη στιγμή που έκανε τον Τζανγκ Τε-σανγκ να γυρίσει.
Δεν ξέρω τι σκεφτόταν όταν έδωσε την εντολή.
Δεν βλέπεις ότι μας έθεσε όλους στην Τζονσόνγκ σε κίνδυνο;
Όπως είπες, ο πρώην πρόεδρος μου φύτεψε το Νάτζιν
για να προστατέψω την Τζονσόνγκ,
και να αφιερωθώ στην πραγματοποίηση μεγάλων επιτευγμάτων.
Αν η ευημερία της Τζονσόνγκ απειληθεί από αυτήν τη δοκιμασία,
δεν θα με σταματήσει τίποτα στην εξάλειψη κάθε κινδύνου.
Ούτε ο Τζανγκ Τε-σανγκ, ούτε η ανικανότητά σου…
ούτε οι αμετάκλητες αποφάσεις της Μέντα.
Μην το ξεχνάς αυτό.
Πρώτον,
ρύθμισε αυτό το χάλι.
Φέρε πίσω το Νούμερο 71.
Τότε θα μπορούμε να ξαναμιλήσουμε με τη λαίδη Μέντα.
Ικανοποιημένος;
Τι κάνεις;
Μόνος σκοπεύεις να πας;
Μόνος θα πάω.
Δεν θα πας πουθενά, ιδίως αφού δεν έχεις αναρρώσει καν.
Βλέπεις;
Δεν μπορώ να έρθω μαζί σου;
-Όχι. -Αφέντη Τζανγκ.
Από εδώ και πέρα,
δεν θέλω να ξαναπάθεις κακό.
Δεν θέλω να σε ξαναδώ να κινδυνεύεις,
ούτε θέλω να μετανιώνω που σε οδήγησα στον κίνδυνο.
Όχι πια.
Είμαστε στον 21ο αιώνα.
Μη μου πεις ότι με προστατεύεις, ακούγεται ξεπερασμένο.
Αυτό κάνω.
Μπορεί να μη μου φαίνεται, αλλά είμαι πάνω από 100 ετών.
Ο τρόπος που σκέφτομαι είναι κι αυτός παλιομοδίτικος.
Οπότε πιστεύω ακόμα ότι οι άντρες προστατεύουν τις γυναίκες.
Πιστεύω ότι είμαι καλύτερη μαχήτρια από εσένα.
Και πάλι όχι.
Άσε που…
δεν πεθαίνω.
Δεν
θέλω να είμαι κάποια που χρειάζεται την προστασία σου.
Στο πλευρό σου θέλω να είμαι.
Οπότε,
ας μείνουμε μαζί, Αφέντη Τζανγκ.
Ναι;
Είναι απατεωνιά αν χαμογελάς έτσι.
Χαμογέλασέ μου πάλι.
Ναι.
Ποιος; Από πού;
Από τις Βιοτεχνολογίες Τζονσόνγκ είναι.
Είσαι τρελός; Πού πας;
Στον πιτσιρικά.
Γιατί στα κομμάτια να το κάνεις αυτό;
Τον ξέρω.
Και;
Συνελήφθη. Τι μπορείς να κάνεις;
Η Τζονσόνγκ δεν θα τον αφήσει ήσυχο.
Θα βρουν τρόπο να το τακτοποιήσουν μαζί του.
Ή θα τον πάρουν ή θα τον σκοτώσουν.
Πρέπει να κάνω κάτι πριν να συμβεί αυτό.
Δεν έχεις βαρεθεί;
Να ζεις έτσι μια ζωή;
Τους πολέμησες, σε πλάκωσαν, και με το ζόρι βγήκες ζωντανός.
Και θες ακόμα να τους πολεμήσεις;
Πώς μπορείς να είσαι έτσι; Είναι καιρός να τα παρατήσεις.
-Σιουνγκ-τζο. -Φύγε μακριά απλώς.
Πήγαινε όπου θες με εκείνη τη γυναίκα και ζήσε τη ζωή σου.
Κι εγώ θέλω να ζήσω τη ζωή μου.
Ευτυχισμένα, μαζί της. Όχι όμως
βάζοντάς το στα πόδια.
Καμιά δικιά μου ζωή δεν μπορώ να βρω…
αν το σκάσω.
Ποιος είναι;
Η Νο Τζι-σου.
Έχουν έρθει κάποιοι από την Τζονσόνγκ.
Για να πάρουν τον δράστη.
Τι μου λέτε;
Απαιτείτε να σας παραδώσουμε τον δράστη;
Είναι μολυσμένος.
Μολυσμένος;
Ενημερώθηκα ότι η ομάδα σας
ρώτησε την Τζονσόνγκ γι' αυτό το αέριο άζωτο.
Πράγματι. Και δεν έχουμε λάβει απάντηση.
Είναι φορητό αέριο άζωτο για την καταστολή βίαιων ασθενών.
Εμείς το αναπτύξαμε.
Οι μολυσμένοι ασθενείς παρουσιάζουν επιθετικότητα.
Ορίστε οι σημειώσεις από την Υπηρεσία Ελέγχου Νόσων.
Και η έγκριση από την αστυνομική διεύθυνση.
Παρακαλώ, παραδώστε τον ασθενή.
Μας θεωρείτε υπηρεσία της πλάκας;
Κατηγορείται για έξι δολοφονίες το τελευταίο δίμηνο.
Και σήμερα ακόμα, τρεις άνθρωποι πέθαναν σε ένα σημείο.
Πιστεύετε ότι αυτό το χαζό χαρτί
θα με πείσει να παραδώσω τόσο βίαιο εγκληματία;
Αυτήν τη στιγμή πρέπει να προέχει η ασφάλεια των πολιτών.
Αν η νόσος εξαπλωθεί, και το πράγμα ξεφύγει,
θα αναλάβετε εσείς την ευθύνη, αστυνόμε;
-Κινούνται πολύ γρήγορα. -Δεν έχεις αργήσει;
Το τμήμα απέχει δέκα λεπτά. Έχουμε χρόνο.
Τι κι αν έχεις χρόνο; Τι θα κάνεις εκεί;
Αυτό που ξέρω καλύτερα.
Αναμπουμπούλα.
Είμαι έτοιμη. Πάμε.
Κι εγώ.
Θα έρθω μαζί σας.
Λίγο γρήγορα δεν πας; Δεν βλέπεις την πινακίδα;
Ναι. Αλλά δεν τις ακολουθώ ποτέ.
-Διασταύρωσες; -Ναι.
Η Υπηρεσία Ελέγχου Νόσων τον επιβεβαίωσε.
Υπάρχουν μολυσμένοι άνθρωποι σε όλη τη χώρα
με παρόμοια συμπτώματα.
Είναι ευαίσθητο θέμα, όλα είναι άκρως απόρρητα.
Επιβεβαίωσα κι ότι η Τζονσόνγκ ερευνά τις αιτίες της μόλυνσης.
Σταθείτε. Αστυνόμε;
Καλύπτουν τις κάμερες.
Να πάρει!
Να απελευθερώσω το αέριο;
Δεν χρειάζεται. Άνοιξε.
ΒΙΟΤΕΧΝΟΛΟΓΙΕΣ ΤΖΟΝΣΟΝΓΚ
ΜΓΙΟΝΓΚ-ΤΖΟΥΝ
Μάλιστα, αστυνόμε.
Πού είσαι;
Πες μου πού είσαι.
Κυνηγάω αυτούς της Γιονγκσόνγκ.
-Τι; -Με συγχωρείτε.
Ξέρω ότι ο δράστης πιάστηκε επ' αυτοφώρω και η υπόθεση έκλεισε.
Κάτι δεν πάει καλά όμως.
Δεν με θεωρείτε αξιόπιστη, το ξέρω.
Τώρα όμως θα ακολουθήσω το ένστικτό μου. Ζητώ συγγνώμη.
Επιτέλους κάνεις λίγη δουλειά.
Μην τους χάσεις.
Και κράτα με ενήμερο.
Δεν θα γυρίσω με άδεια χέρια.
Ωραία, έγινε.
Έμαθα ότι ο εγγονός μου είναι εδώ.
Θα με αφήσετε να τον δω, έτσι;
Ναι, αλλά όχι τώρα.
Όχι, δεν το έκανε ο εγγονός μου. Δεν θα έκανε τέτοιο πράγμα!
Το ξέρετε, έτσι;
Ναι, απλώς…
Μας ακολουθούν δύο αυτοκίνητα και μια μηχανή.
Γκάζωσε.
Τι;
Εκείνος…
σου αρέσει πολύ;
Γιατί πρέπει να σου πω;
Κι εγώ τον συμπαθώ.
Ήξερα για την κόντρα του με τη λαίδη Μέντα.
Και ήξερα
γιατί τον εξόργιζε τόσο η Τζονσόνγκ.
Όταν, λοιπόν, είπε πριν από έναν χρόνο ότι θα αφανίσει το εργαστήριο,
δεν δίστασα λεπτό…
και του είπα ότι είμαι πλάι του.
Τότε…
πίστευα ότι θα πέθαινα για εκείνον.
Αλλά…
έκανα λάθος.
Εκείνη τη μέρα, πέρυσι…
κανείς δεν με εμπόδιζε.
Ξαναπές το αυτό.
Θα πέθαινες για τον κύριο Τζανγκ;
Αυτό είπες τώρα;
Είναι ο πρώτος που με αποδέχτηκε.
Είπε ότι
μπορούσα να είμαι ο εαυτός μου.
Με βοήθησε να συνειδητοποιήσω ότι είμαι άνθρωπος.
Για πρώτη φορά, λοιπόν…
δεν ήταν οδυνηρό να είμαι ζωντανός.
Κι εγώ
σε δέχτηκα.
Σε γέννησε μια ταπεινή εταίρα, αλλά σε δέχτηκα σαν γιο μου.
Σου έδωσα το επίθετό μου, παρά τις ενστάσεις.
Και παρόλα αυτά,
με προδίδεις;
Συγγνώμη, Μητέρα.
Αφήστε με να φύγω.
Σήκωσε το κεφάλι.
Τώρα.
Το Νάτζιν μέσα σου θα κοιμάται βαριά για το επόμενο 24ωρο.
Δεν θα σε προστατέψει από τίποτα.
Θα ματώνεις από μαχαίρι κι η πληγή δεν θα κλείνει.
Ο πυροβολισμός θα διαπεράσει το σώμα σου και θα πεθάνεις.
Δεν θα αναρρώσεις.
Ούτε θα αναγεννηθείς.
Μπορείς να φύγεις αν θες.
Ελπίζω φεύγοντας να μάθεις
πόσο αδύναμο και ευάλωτο είναι το ανθρώπινο σώμα,
και πόσο ανούσιες είναι η καλή θέληση κι η αρετή
μπροστά στον θάνατο.
Η επιλογή είναι δική σου.
Θα αφήσω την πόρτα ανοιχτή.
Η αλήθεια είναι πως ήμουν εκεί εκείνη τη μέρα πέρσι.
Αλλά δεν μπορούσα να πάω να τον βοηθήσω.
Φοβόμουν…
ότι ίσως πεθάνω.
Δεν χρειάζεται…
να νιώθεις άσχημα που φοβάσαι.
Κάποιοι μπορεί να φοβούνται τον θάνατο…
άλλοι μπορεί να φοβούνται να ζήσουν.
Οι φόβοι που έχει κάθε άνθρωπος είναι μοναδικοί.
Και εξάλλου ο Αφέντης Τζανγκ δεν σε ρώτησε ποτέ γι' αυτό.
Αυτό σημαίνει ότι σε καταλαβαίνει.
Οπότε μη νιώθεις άσχημα.
Τις επόμενες 24 ώρες,
το Νάτζιν θα κοιμάται.
Σε αυτό το διάστημα,
αν κοπείς με μαχαίρι
ή δεχτείς σφαίρα,
θα πεθάνεις.
Μα γιατί…
Σου είπα.
Φοβόμουν…
μην πεθάνω.
Ξανασυναντιόμαστε.
Ναι.
Πέρασε χρόνος;
Σε έχω σκυλοβαρεθεί.
Η επιμονή είναι η αρετή μου.
Ξανάσμιξες με τη γυναίκα που λαχταρούσες.
Γιατί δεν μένεις στο πλευρό της; Τι εμφανίζεσαι ξανά;
Μην ανησυχείς.
Μόλις τελειώσω εδώ, θα φύγω.
Εμπιστεύεσαι ακόμα τον Σιουνγκ-τζο;
Ναι.
Τον εμπιστεύομαι.
Καημένη κοπέλα.
Για σένα να ανησυχείς.
Απομάκρυναν τον Τζανγκ Τε-σανγκ κι ο Σιουνγκ-τζο είναι με τη Γιουν Τσε-οκ.
Αγαπητέ.
Αγαπητέ,
αν προχωρήσω με την επέμβαση, θα μπορέσω να ξαναπαίξω τσέλο;
Ασφαλώς.
Καλύτερα σε σχέση με πριν από το ατύχημα.
Πότε θα λάβω το μόσχευμα;
Προσπαθώ να επιλέξω το πιο κατάλληλο για εσάς.
Μετά από τρεις με έξι μήνες, το Νάτζιν μαθαίνει τους μηχανισμούς.
Δεν θα είναι μεγάλο εμπόδιο στο νέο σώμα.
Η επιτυχία είναι μεγαλύτερη σε σχέση με όταν είναι προνύμφη;
Η μεταμόσχευση ώριμου Νάτζιν
δεν έχει προκαλέσει θανάτους.
Το προχωράμε.
Μεταμόσχευσέ το σε τρεις μήνες.
Περιμένετε τρεις μήνες ακόμα.
Και θα ξαναπερπατήσετε.
Ας φάμε.
Υποτιτλισμός: Μαριάννα Αγάλου